**BLIV FASHION PILOT OG TEST LG ELECTRONICS NYE KOMBINEREDE VASKEMASKINE/TØRRETUMBLER**

 *LG opfordrer modeinteresserede til at gå til LG Fashion Pilots for at få chancen for at teste LG’s topmodel inden for kombinerede vaske- og tørremaskiner – ansøg nu på* [*www.lg-fashionpilots.dk*](http://www.lg-fashionpilots.dk)*.*



**København, 1. oktober 2013** – Nu starter LG Electronics søgningen efter modeinteresserede forbrugere, som får chancen for at blive Fashion Pilot og her i efteråret teste LG’s nye kombinerede vaske/tørremaskine Big-in Combo F1695RDH. Med den nordiske Fashion Pilots-kampagne vil LG vise, at den nye Big-in Combo med 6 Motion Direct Drive ikke bare kan klare store mængder vasketøj, men også vasker tøjet ekstra skånsomt, frisker det hurtigt op med damp, samt vasker og tørrer tøjet i én omgang.

– LG er en af verdens største producenter af vaskemaskiner. Vi kan selvfølgelig selv fortælle om fordelene ved vores produkter og deres unikke funktioner, men i sidste ende er det brugerens oplevelse, og hvad man anbefaler til sine venner og bekendte, som betyder noget, siger Daniel Lamborn, nordisk marketingchef for Home Appliances, LG Electronics. LG Fashion Pilots er et initiativ for at finde brugere i vores målgruppe, som kan teste og bedømme vores flagskib Big-in Combo i et antal uger, og helt frit blogge om deres oplevelser og erfaringer.

**Bliv LG Fashion Pilot – ansøg nu**

Synes du, at vask og tørretumbling tager al for meget af din tid, og kunne du godt tænke dig, at vaske de store vattæpper og klodsede sofapuder uden problemer? Har du tøj, som du er ekstra bekymret for, og som skal behandles meget skånsomt? Så besøg [www.lg-fashionpilots.](http://www.lg-fashionpilots.se)dk for at tilmelde dig LG Fashion Pilots. Der kan du udfylde oplysninger om dig og din familie samt fortælle hvorfor lige præcis du vil være det perfekte valg. Du kan melde dig til LG Fashion Pilots mellem den 1.-20. oktober 2013.

Tre udvalgte personer i Danmark vil få en vaskemaskine leveret og installeret for derefter at blogge om deres erfaringer med LG Big-in Combo på deres helt egen personlige blog på [www.lg-fashionpilots.dk](http://www.lg-fashionpilots.dk). Bliver du en af de heldige testpiloter, så forbered dig på at fylde maskinen med tøj, puder, tæpper og det, du altid er ekstra forsigtig med, for at se resultatet. De udvalgte testpiloter kan selvfølgelig beholde maskinen efter kampagnen er slut.  **Vind en Big-in Combo i LG’s Instragram-konkurrence**Samtidig med at de udvalgte testpiloter blogger om deres oplevelser, er der yderligere en chance for at vinde et eksemplar af den nye Big-in Combo med 6 Motion Direct Drive i LG’s Instagram-konkurrence. Læg et billede op af din yndlingsbeklædningsgenstand, som du er allermest forsigtig med, og ”tag” billedet med #lgfashionpilots – så er du med i konkurrencen.

**Tolv kilo vaskekapacitet i markedets største tromle**

LG Big-in Combo har med en vaskekapacitet på tolv kilo og en tørrekapacitet på otte kilo markedets største tromle i en kombinationsvaskemaskine til privat brug. På trods af den utrolige kapacitet er selve maskinen samme størrelse udvendig som en almindelig vaskemaskine. Hjertet i Big-in Combo er LG’s Direct Drive-motor, som både gør maskinen mere stille og mere holdbar. Den unikke 6 Motion-teknologi giver en ekstra skånsom håndtering af vasketøjet tilpasset materialet. Desuden er vaskemaskinen udrustet med dampfunktion for en hurtig opfriskning af tøjet samt et anti-allergiprogram, som rengør vasketøjet ekstra omhyggeligt.

**Produktinformation og billeder i høj opløsning**

For produktbilleder i høj opløsning, yderligere produktinformation samt tekniske specifikationer, se [produktsiden](http://www.lg.com/dk/vaskemaskiner/lg-F1695RDH%20), den tidligere udsendte [pressemeddelelse](http://publish.mynewsdesk.com/dk/edit/pressreleases/862337) og [LG’s billedarkiv](http://www.lgmediabank.com/dk) (søg på modelnavnet F1695RDH).

**Pris og tilgængelighed**

LG Big-in Combo F1695RDH er tilgængelig via forhandlere til en vejledende udsalgspris på kr. 11 999 inkl. moms.

# # #

**Om LG Electronics**LG Electronics, Inc. (KSE: 066570.KS) er en af verdens største og mest innovative leverandører af forbrugerelektronik, hårde hvidevarer og mobil kommunikation med 87 000 ansatte fordelt på 113 kontorer rundt om i verden. LG opnåede en global omsætning på 44.229 milliarder USD i 2012. LG Electronics består af fire forretningsenheder – Home Entertainment, Mobile Communications, Home Appliance og Air Conditioning & Energy Solutions – og er en af verdens største producenter af fladskærme, mobiltelefoner, luftvarmepumper, vaskemaskiner og køleskabe. LG Electronics har eksisteret i Norden siden oktober 1999. Den nordiske omsætning i 2012 beløb sig til ca. 1,7 mia. SEK. For mere information, besøg [www.lg.com](http://www.lg.com).

**Om LG Electronics Home Appliance**LG Electronics Home Appliance Company er en innovator på markedet for hårde hvidevarer. Virksomhedens mål er at tilbyde grønnere og mere bæredygtige produkter med en perfekt balance mellem smart teknologi og trendsættende design. Målet er at skabe helhedsløsninger, der forbedrer og forenkler hverdagen. LG’s produkter er designet til at passe til mennesker over hele verden og omfatter køleskabe, vaskemaskiner, opvaskemaskiner, køkkenprodukter, støvsugere og indbygningsprodukter. LG’s innovative teknologier og bekvemme funktioner findes eksempelvis i verdens første smarte køleskab, dampvaskemaskiner og i en kombineret ovn og mikrobølgeovn. LG’s teknologi sætter nye standarder inden for hårde hvidevarer og har givet virksomheden en global førerposition på markedet for hårde hvidevarer.

 *For mere information, kontakt venligst:*

Susanne Persson

PR Manager
LG Electronics Nordic AB
Box 83, 164 94 Kista
Mobil: +46 (0)70 969 46 06
E-mail: susanne.persson@lge.com

Sebastian Bengtsson

Produktspecialist Home Appliances

LG Electronics Nordic AB
Box 83, 164 94 Kista
Mobil: +46 (0)73 523 40 19
E-mail: sebastian.bengtsson@lge.com